stanford-oval/wikipedia huggingface dataset:
มารียาแห่งบราบันต์ สมเด็จพระราชินีแห่งฝรั่งเศส
พระราชประวัติ > การอภิเษกสมรส

วันที่ 21 สิงหาคม ค.ศ. 1274 มารียาแห่งบราบันต์อภิเษกสมรสกับพระเจ้าฟิลิปที่ 3 แห่งฝรั่งเศส พระองค์เป็นพ่อม่ายที่มีพระโอรสที่ยังมีชีวิตอยู่สามคนกับอิซาเบลแห่งอารากอน พระมเหสีคนแรก คือ หลุยส์, ฟิลิป และชาร์ลส์
มารียาแห่งบราบันต์กับพระเจ้าฟิลิปที่ 3 แห่งฝรั่งเศสมีพระโอรสธิดาด้วยกันสามคน คือ
หลุยส์แห่งเอฟโรซ์ (ค.ศ. 1276–1319)
มาร์เกอรีตแห่งฝรั่งเศส (ค.ศ. 1278/79–1318) พระมเหสีของพระเจ้าเอ็ดเวิร์ดที่ 1 แห่งอังกฤษ
บล็องช์ (ต้นคริสตทศวรรษ 1280–1305) พระมเหสีของพระเจ้ารูดอล์ฟที่ 1 แห่งโบฮีเมีย
พระราชประวัติ > ชีวิตในราชสำนัก

มาร์เกอรีตแห่งพรอว็องส์ พระมารดาของพระเจ้าฟิลิปที่ 3 และปิแอร์ เดอ ลา บรูส มหาดเล็กในห้องนอนของพระเจ้าฟิลิปที่ 3 มีอิทธิพลต่อพระองค์อย่างมาก การไม่ใช่ชาวฝรั่งเศสทำให้มารียาโดดเดี่ยวในราชสำนักฝรั่งเศส พระองค์ไม่เป็นที่นิยมแม้แต่น้อย
ปี ค.ศ. 1276 หลุยส์ พระโอรสเลี้ยงของมารียาสิ้นพระชนม์อย่างน่าสงสัย มารียาถูกสงสัยว่าเป็นคนสั่งให้วางยาพิษ ปิแอร์ เดอ ลา บรูสก็ตกเป็นผู้ต้องสงสัยเช่นกัน เขาถูกจองจำและถูกประหารในข้อหาฆาตกรรม มาร์เกอรีตสงสัยว่ามารียาเป็นคนบงการฆ่าหลุยส์ พระเจ้าฟิลิปเองก็ดูจะเชื่อพระมารดามากกว่าพระมเหสี
พระราชประวัติ > ชีวิตหลังตกเป็นม่าย

มารียากลายเป็นม่ายในวันที่ 5 ตุลาคม ค.ศ. 1285 เมื่อพระเจ้าฟิลิปที่ 3 สิ้นพระชนม์ด้วยวัยเพียง 40 พรรษา พระเจ้าฟิลิปที่ 4 พระโอรสเลี้ยงวัย 17 พรรษาของพระองค์เป็นผู้สืบทอดบัลลังก์ต่อจากพระบิดา
ปี ค.ศ. 1294 พระองค์ร่วมกับพระราชินีนาถฌานที่ 1 แห่งนาวาร์และบล็องช์แห่งอาร์ตัวส์ทำข้อตกลงสันติภาพระหว่างอังกฤษกับฝรั่งเศสกับเอ็ดมุนด์หลังกางเขน พระอนุชาของพระเจ้าเอ็ดเวิร์ดที่ 1 แห่งอังกฤษ
ปี ค.ศ. 1316 ทรงเกษียณตัวเข้าสู่อารามเลส์มิวโรซ์
พระราชประวัติ > การสิ้นพระชนม์

พระองค์มีพระชนมายุยืนกว่าพระเจ้าฟิลิปที่ 4, พระโอรสธิดาทั้งสามคนที่สิ้นพระชนม์ในปี ค.ศ. 1305, ค.ศ. 1318 และค.ศ. 1319  และพระเจ้าหลุยส์ที่ 10 พระนัดดาเลี้ยง พระองค์สิ้นพระชนม์ในวัย 67 พรรษาในวันที่ 12 มกราคม ค.ศ. 1321 ซึ่งเป็นรัชสมัยของพระเจ้าฟิลิปที่ 5 พระนัดดาเลี้ยงคนที่สอง ในอารามเลส์มิวโรซ์ในโมล็อง ร่างของพระองค์ไม่ได้ถูกฝังในสุสานกษัตริย์ที่มหาวิหารแซ็งต์เดอนีส์ แต่ถูกฝังในคอนแวนต์กอร์เดอลิเยร์ในปารีสซึ่งถูกเปลวเพลิงทำลายในปี ค.ศ. 1580 โบสถ์ถูกสร้างขึ้นมาใหม่ในอีกหลายปีต่อมา
พิธีอภิเษกสมรสของมารียาแห่งบราบันต์กับพระเจ้าฟิลิปที่ 3 แห่งฝรั่งเศส (ค.ศ. 1274) จากมหาพงศาวดารฝรั่งเศส
ปิแอร์ เดอ ลา บรูสถูกแขวนคอในปี ค.ศ. 1278 ภาพจากมหาพงศาวดารฝรั่งเศส
ยอดมงคล ว.แสงเทพ

| ยอดมงคล ว> แสงเทพ |
| --- | --- |
เกิด: บุญศิริชัย ไทยเย็น 24 ธันวาคม พ.ศ. 2533 (34 ปี)
ยอดมงคล ว.แสงเทพ มีชื่อจริงว่า บุญศิริชัย ไทยเย็น ชื่อเล่น กิ๊ก เกิดเมื่อวันที่ 24 ธันวาคม พ.ศ. 2533 ที่อำเภอมวกเหล็ก จังหวัดสระบุรี เป็นบุตรชายของนายไพศาล และนางเสนาะ ไทยเย็น
ยอดมงคล เป็นแชมป์โลกเฉพาะกาลในรุ่นฟลายเวท (112 ปอนด์) ของสมาคมมวยโลก (WBA) ได้แชมป์มาในปลายปี พ.ศ. 2556 จากการเอาชนะน็อกยก 12 โคกิ เอโต  นักมวยชาวญี่ปุ่นผู้ที่ได้ตำแหน่งมาจากการเอาชนะคะแนน คมพยัคฆ์ ป.ประมุข ไปได้ที่ประเทศไทย และป้องกันแชมป์ไว้ได้หนึ่งครั้งอย่างไม่น่าประทับใจ ต่อมา ยอดมงคลมีกำหนดที่จะชกเพื่อตัดสินความเป็นแชมป์โลกตัวจริง กับแชมป์โลกในรุ่นนี้ คือ ฆวน การ์โลส เรเบโก เจ้าของตำแหน่งชาวอาร์เจนตินา ที่ประเทศอาร์เจนตินา แต่ก่อนที่ยอดมงคลและคณะจะออกเดินทางเพียงวันเดียว คือ ในวันที่ 23 ตุลาคม พ.ศ. 2557 ทางเรเบโกได้แจ้งยกเลิกการชกไปอย่างไม่มีกำหนด โดยอ้างว่าเรเบโกบาดเจ็บในการซ้อม  แต่ทางคณะของยอดมงคลเชื่อว่าเรเบโกทำน้ำหนักไม่ได้ เพราะได้เลื่อนการชกเช่นนี้มา 3 ครั้งแล้ว และได้ทำหนังสือร้องเรียนไปทาง WBA เพื่อให้แต่งตั้งยอดมงคลเป็นแชมป์โลกตัวจริงแทน ในที่สุดทาง WBA ก็ได้กำหนดให้ทั้งคู่ชกกันในวันที่ 19 ธันวาคม ปีเดียวกัน (ตรงกับเวลาในประเทศไทยวันที่ 20 ธันวาคม) ผลปรากฏว่ายอดมงคลเป็นฝ่ายแพ้ทีเคโอไปในยกที่ 5 โดยกรรมการยุติการชกจากการที่ถูกหมัดของเรเบโกกระหน่ำใส่ฝ่ายเดียว โดยก่อนหน้านั้นในต้นยกที่ 2 ยอดมงคลเป็นฝ่ายชกเรเบโกลงไปให้กรรมการนับ 8 ได้ก่อน จนกระทั่งในยกที่ 5 ก่อนที่กรรมการจะยุติการชก ยอดมงคลถูกหมัดของเรเบโกตัดลำตัวลงไปให้กรรมการนับ 8 ก่อนด้วย
ชื่ออื่น

ยอดมงคล ซีพีเฟรชมาร์ท
แหล่งข้อมูลอื่น

สถิติการชก เก็บถาวร 2013-08-07 ที่ เวย์แบ็กแมชชีน
อุลลิมเอนเตอร์เทนเมนต์

| --- | --- |

ชื่อท้องถิ่น: 울림 엔터테인먼트 Woollim 엔터테인먼트
อุตสาหกรรม: การบันเทิง
รูปแบบ: เคป็อป แดนซ์ อาร์แอนด์บี อิเล็กโทรป็อป ร็อก
ก่อตั้ง: 1 ตุลาคม 2003; 21 ปีก่อน (2003-10-01)
ผู้ก่อตั้ง: อี ช็อง-ย็อป
สำนักงานใหญ่: โซล, เกาหลีใต้
บุคลากรหลัก: อี จี-ย็อง (ซีอีโอ)
บริการ: การผลิตเพลง ออกใบอนุญาต การจัดการศิลปิน
รายได้: 11,739,000,000 วอน (2012)
รายได้สุทธิ: 1,974,000,000 วอน (2012)
สินทรัพย์: 5,128,000,000 วอน (2012)
เจ้าของ: SM C&C
บริษัทแม่: SM C&C
เว็บไซต์: www.woolliment.com
อุลลิมเอนเตอร์เทนเมนต์ () เป็นบริษัเฟส http
ประวัติ

ในเดือนสิงหาคม ค.ศ. 2013 อุลลิมเอนเตอร์เทนเมนต์ควบรวมกับเอสเอ็มคัลเจอร์แอนด์คอนเทนส์ ซึ่งเป็นบริษัทในเครือของเอสเอ็มเอนเตอร์เทนเมนต์ เพื่อก่อตั้ง "อุลลิมเลเบิล" ซึ่งเป็นค่ายเพลงอิสระที่เพลงของพวกเขาจะแตกต่างจากเอสเอ็มเอนเตอร์เทนเมนต์ ที่มีรูปแบบดนตรีของตัวเองและกลุ่มศิลปินที่คัดเลือกเอง
เมื่อวันที่ 21 มีนาคม ค.ศ. 2016 เอสเอ็มคัลเจอร์แอนด์คอนเทนส์ ตัดสินใจแยกธุรกิจเนื้อหาวิดีโอออกจากธุรกิจเนื้อหาเพลง จึงก่อตั้งอุลลิมเอนเตอร์เทนเมนต์ขึ้นมาเพื่อจัดการธุรกิจเพลง โดยมีเอสเอ็นคัลเจอร์แอนด์คอนเทนส์เป็นผู้ถือหุ้นทั้งหมดของบริษัท ซึ่งมีผลบังคับใช้ในวันที่ 8 มิถุนายน ค.ศ. 2016
ศิลปิน

| --- | --- |
 ศิลปินเพลง กลุ่ม อินฟินิต  เลิฟลิซ  โกลเดนไชลด์  ร็อกเก็ตพันช์  ดริปปิ้น กลุ่มย่อย อินฟินิตเอฟ  ทูฮาร์ต (บริหารร่วมกับเอสเอ็มเอนเตอร์เทนเมนต์) เดี่ยว Joo  คิม ซอง-กยู  Nam Woo-hyun  Jang Dong-woo  Hong Joo-chan  คว็อน อึน-บี:
แหล่งข้อมูลอื่น

เว็บไซต์ทางการ
ตำนานพระทอง-นางนาค

ตามตำนานพระทองจะเกาะสไบนางนาคในการอภิเษกสมรส
การแต่งงานตามตำนานพระทองนางนาค
พระทอง (พระเจ้าเกาฑิณยะวรมันเทวะ) และ นางนาค (พระราชินีโสมา) เป็นเรื่องแต่งขึ้นของชาวกัมพูชา เพื่อผูกโยงถึงพระเจ้าชัยวรมัน การอภิเษกสมรสของพระทองและนางนาคถือเป็นจุดกำเนิดของประเทศกัมพูชา ทำให้เกิดอาณาจักรเขมรโบราณก่อนยุคเมืองพระนครหรืออาณาจักรฟูนันขึ้น
ในปัจจุบันประเพณีการแต่งงานของเขมรส่วนใหญ่สามารถสืบย้อนกลับไปได้ถึงการแต่งงานของพระทองและยุคกลาง
แผนที่แสดงการอ้างสิทธิ์อาณาเขตของอาณาจักรเขมรสุวรรณภูมิที่เชื่อว่าเคยเป็นดินแดนอาณาจักรฟูนัน อ้างสิทธิ์ในสมัยสังคมราษฎรนิยมของพระนโรดม สีหนุ
ชาวกัมพูชาอ้างว่ามีบันทึกของเอกสารนักสำรวจชาวจีนสองคนได้แก่ คัง ไต และ จู หยิง ในศตวรรษที่ 1 รัฐฟูนันก่อตั้งขึ้นโดยพราหมณ์ชาวอินเดียนามว่า กามพู สวยัมภูวะ หรือ เกาฑินยะ ได้เดินทางมายังชายฝั่งของดินแดนเขมรสุวรรณภูมิ เกาฑินยะได้รับคำสั่งในความฝันให้เอาธนูวิเศษจากวิหารเพื่อเอาชนะเจ้าหญิงนาคนามว่า โสมา (ตามเอกสารจีน: หลิวเย่), ธิดาของราชาพญานาค เกาฑินยะได้เสกเวทมนตร์คาถายิงธนูวิเศษมาที่เรือธิดาพญานาค ทำให้นางตกพระทัยกลัว แล้วยินยอมอภิเษกด้วย ส่วนพญานาคผู้บิดาได้ทรงดื่มน้ำทะเลจนเหือดแห้งเพื่อสร้างอาณาจักรให้ราชบุตรเขยและธิดา
เมื่อเจ้าหญิงโสมาได้อภิเษกสมรสกับเกาฑินยะ (เอกสารจีน: ฮุนเตียน) ถือกำเนิดเชื้อสายปฐมวงศ์ของราชวงศ์วรมัน
ส่วนเกาฑินยะได้ทรงขึ้นเป็นพระเจ้าเกาฑินยะวรมันเทวะ (พระมหากษัตริย์กัมพูชาพระองค์แรกแห่งอาณาจักรฟูนัน) ต่อมาพระองค์ได้สร้างเมืองหลวงและเปลี่ยนชื่อประเทศเป็น กัมโพชะ หรือ กัมพูชา
อย่างไรก็ตามทั้งหมดนี้เป็นเพียงนิทานไม่สามารถอ้างอิงจากประวัติศาสตร์ที่สามารถพิสูจน์ได้ การแต่งกายในอดีตล้วนต้องได้รับอิทธิพลการแต่งกายจากอินเดียเป็นหลัก แต่ปัจจุบันนั้นชาวกัมพูชาพยายามแต่งกายเพื่อผูกโยงกับนิทานเรื่องดังกล่าว
ราชานุสาวรีย์ตำนานพระทองนางนาค

| --- | --- |
រូបសំណាកព្រះថោងនាងនាគ

ที่ตั้ง: วงเวียนพระทองนางนาค, สีหนุวิลล์, ประเทศกัมพูชา
วัสดุ: ทองแดง (60 ตัน)
ความสูง:   รูปปั้น: 21 เมตร (69 ฟุต)  ฐาน: 6.34 เมตร (20.8 ฟุต) 
สร้างเสร็จ: ค.ศ. 2022
ราชานุสาวรีย์ตำนานพระทองนางนาค ตั้งอยู่ที่วงเวียนหมู่บ้านโกกี (ตะเคียน) ตำบลเบิตตาง อำเภอไปรนุบ จังหวัดพระสีหนุ ถือเป็น สัญลักษณ์แห่งการถือกำเนิดประวัติศาสตร์และอารยธรรมเขมร อนุสาวรีย์แห่งนี้สร้างขึ้นจากทองแดง ออกแบบโดยชาวกัมพูชา โดยทำการหล่อโลหะขึ้นรูป มีความสูง 21 เมตร น้ำหนัก 40 ตัน หันหน้าออกไปทางทะเล  อนุสาวรีย์ก่อสร้างสำเร็จและเปิดอย่างเป็นทางการในวันที่ 17 เมษายน พ.ศ. 2565 โดยดำริของนายกรัฐมนตรีสมเด็จอัครมหาเสนาบดี เดโช ฮุนเซน
พระทองนางนาค มีที่มาจากตำนานโบราณของกัมพูชา เกี่ยวข้องกับการถือกำเนิดของอารยธรรมเขมร อนุสาวรีย์เป็นรูปพระทอง ถือชายสไบของนางนาค เพื่อดำน้ำตามไปยังเมืองบาดาล ไปพบบิดาและมารดาของนาง ซึ่งเป็นพญานาค โดยถือเป็นสัญลักษณ์ของการถือกำเนิดแผ่นดิน อารยธรรม วัฒนธรรม และจารีตประเพณีของกัมพูชา
วัฒนธรรมสมัยนิยม

เพลง พระทอง นางนาค ของพงษ์สิทธิ์ คัมภีร์
ดูเพิ่ม

อาณาจักรฟูนัน
ประเทศกัมพูชา
ชาวเขมร
แฮร์รี่ พอตเตอร์ (ตัวละคร)

บทความนี้เกี่ยวกับแฮร์รี่ พอตเตอร์ในฐานะตัวละคร สำหรับหนังสือและภาพยนตร์ชุดแฮร์รี่ พอตเตอร์ ดูที่ แฮร์รี่ พอตเตอร์
| --- | --- |
ตัวละครในหนังสือชุดแฮร์รี่ พอตเตอร์
 แดเนียล แรดคลิฟฟ์แสดงเป็นแฮร์รี่ พอตเตอร์ ในภาพยนตร์แฮร์รี่ พอตเตอร์ทุกภาคที่สร้างมา
แฮร์รี่ เจมส์ พอตเตอร์ Harry James Potter
เพศ: ชาย
สีผม: สีน้ำตาล
สีนัยน์ตา: สีเขียว
บ้าน: กริฟฟินดอร์
เชื้อสาย: เลือดผสม
ภักดีต่อฝ่าย: อัลบัส ดัมเบิลดอร์ / ภาคีนกฟีนิกซ์ / กองทัพดัมเบิลดอร์
ผู้แสดงในภาพยนตร์ : แดเนียล แรดคลิฟฟ์   เหนือดวง ศรีสังข์ (ทุกภาคยกเว้น3) พชร ธรรมมล (ภาค 3 ) (พากย์ไทย)
ปรากฏตัวครั้งแรกใน: แฮร์รี่ พอตเตอร์กับศิลาอาถรรพ์
แฮร์รี่ เจมส์ พอตเตอร์ (อังกฤษ: Harry James Potter; เกิด 31 กรกฎาคม ค.ศ.1980 (พ.ศ.2523) (วันเดือนเดียวกับผู้แต่ง เจ. เค. โรว์ลิ่ง ได้เขียนให้แฮร์รี่เกิดวันเดียวกันกับเธอแต่คนละปี) เป็นลูกชายคนเดียวของ เจมส์ พอตเตอร์ และ แม่เจ้า  ลิลี่ พอตเตอร์ เป็นตัวละครเอกในหนังสือชุดแฮร์รี่ พอตเตอร์
แฮร์รี่ พอตเตอร์ แสดงโดยแดเนียล แรดคลิฟฟ์ ในภาพยนตร์ แฮร์รี่ พอตเตอร์ ทุกภาคที่สร้างมา
มีความเข้าใจผิดว่า เนวิลล์ ลองบัตท่อม เกิดวันเดียวกันนี้ แต่ที่จริงแล้วเขาเกิดวันที่ 30 กรกฎาคม
ประวัติ

แฮร์รี่ พอตเตอร์ มีชื่อเสียงโด่งดังจากการปราบเจ้าแห่งศาสตร์มืดที่ชั่วร้ายที่สุด  ลอร์ดโวลเดอมอร์ ซึ่งเป็นพ่อมดศาสตร์มืดที่น่าเกรงขามที่สุดในโลกผู้วิเศษและยังเป็นตัวร้ายหลักของเรื่องอีกด้วย
เจมส์และลิลี่ พอตเตอร์ พ่อแม่ของแฮร์รี่ถูกสังหารโดยโวลเดอมอร์ใน 31 ตุลาคม พ.ศ. 2524 (วันฮาโลวีน) (ค.ศ. 1981) ขณะที่พยายามปกป้องลูกชาย แฮร์รี่จากโวลเดอมอร์ เจมส์ถูกสังหารก่อน ตามด้วยลิลี่ ผู้ปกป้องลูกด้วยการนำตัวเข้าไปขวางคำสาปพิฆาตจากโวลเดอมอร์ขณะพยายามฆ่าแฮร์รี่ การกระทำดังกล่าวทำให้เกิดพันธะปกป้องลึกลับซึ่งเกิดขึ้นจากความรักของแม่ และทำให้คำสาปพิฆาต "อะวาดา เคดาฟ-รา" ซึ่งโวลเดอมอร์เป็นผู้สาปมีผลสะท้อนกลับมายังตัวของเขาเอง ทำให้เขาบาดเจ็บสาหัส และสูญเสียพลังทั้งหมดที่เคยมี ในหนังสือเล่มที่สอง แฮร์รี่ พอตเตอร์กับห้องแห่งความลับ แฮร์รี่บอกกับโวลเดอมอร์ว่า "ไม่มีใครรู้ว่าทำไมคุณถึงสูญเสียพลังอำนาจของคุณไปเมื่อคุณทำร้ายผม ผมไม่รู้ด้วยซ้ำไป แต่ผมรู้ว่าทำไมคุณฆ่าผมไม่ได้..." เมื่อโวลเดอมอร์ไร้พลังอำนาจ จึงจำเป็นต้องหลบซ่อนตัว ในขณะที่แฮร์รี่กลายเป็นผู้โด่งดังและเป็นที่รู้จักในโลกผู้วิเศษว่าเป็น "เด็กชายผู้รอดชีวิต" มีเอกลักษณ์โดดเด่นเป็นแผลเป็นรูปสายฟ้าตรงกลางหน้าผากซึ่งเกิดจากคำสาปของโวลเดอมอร์
หลังจากที่พ่อแม่ของแฮร์รี่เสียชีวิต เขาได้รับการเลี้ยงดู (อย่าง"ถูกบังคับให้รับฝาก") โดยป้าเพ็ตทูเนียซึ่งเป็นพี่สาวของลิลี่ และสามี เวอร์นอน เดอร์สลีย์ ทั้งสองคอยดูแลประคบประหงมแต่ลูกชายของตนที่ชื่อดัดลีย์ และพยายามลบทุกหลักฐานที่บ่งบอกว่าแฮร์รี่มีพลังเวทมนตร์ รวมทั้งบังคับให้เขาเป็น "ปกติ" ที่สุด โดยให้เขาปลีกตัวจากสังคมแทบทุกชนิดโดยเฉพาะสังคมผู้วิเศษ และเขายังเป็นญาติห่างๆของลอร์ดโวลเดอมอร์ทางสายเลือดของตระกูลเพฟเวอเรลล์ (ตระกูลสามพี่น้องที่เป็นเจ้าของเครื่องรางยมทูต) อีกด้วย
คุณลักษณะ, บุคลิกและบุคคลรอบข้าง

ผู้ใหญ่หลายๆ คนที่รู้จักพ่อแม่ของแฮร์รี่มักจะบอกว่าแฮร์รี่มีหน้าตาเหมือนกับเจมส์พ่อของเขา แต่มีดวงตาคล้ายกับลิลี่แม่ของเขา ซึ่งดูแฮร์รี่จะมีความสุขเมื่อได้ยินดังกล่าว
ความปรารถนาจากก้นบึ้งของหัวใจแฮร์รี่คือการได้ดำรงชีวิตอย่างปกติและมีครอบครัวของเขาอยู่เคียงข้าง และให้ทุกคนที่เขาห่วงใยปลอดภัยดีและมีความสุข ต่อมาเขาก็พบว่าสิ่งเหล่านี้จะไม่มีทางเกิดขึ้นได้ ตราบใดที่โวลเดอมอร์ยังมีตัวตนอยู่ไม่ว่าในรูปแบบใดก็ตาม แฮร์รี่มีนิสัยยอมเสี่ยงตนเองเพื่อช่วยผู้อื่นและมักโน้มน้าวให้ผู้อื่นไม่ทำให้ตัวเองตกอยู่ในอันตราย กรณีดังกล่าวสามารถยกตัวอย่างได้เช่นในแฮร์รี่ พอตเตอร์กับศิลาอาถรรพ์ แฮร์รี่ไม่ต้องการให้รอนและเฮอร์ไมโอนี่ร่วมค้นหาศิลาอาถรรพ์กับเขา และในแฮร์รี่ พอตเตอร์กับภาคีนกฟีนิกซ์แฮร์รี่พยายามโน้มน้าวไม่ให้เพื่อนของเขา ประกอบไปด้วยจินนี่, เนวิลล์ และลูน่า รวมถึงเพื่อนสนิทของเขา รอนและเฮอร์ไมโอนี่ ไปช่วยซีเรียสที่กระทรวงเวทมนตร์กับเขา
อย่างไรก็ตาม ข้อเสียในตัวแฮร์รี่ก็มีอยู่หลายประการ เขาโมโหง่ายถ้าพ่อแม่หรือใครก็ตามที่เขาห่วงใยถูกดูหมิ่นเหยียดหยาม หรือเมื่อไรก็ตามที่มีคนไม่เชื่อถือคำพูดของเขา และเขาก็เหมือนรอนที่เรียนไม่ค่อยเก่งนักในหลายๆ วิชา  ในเล่มที่ห้า (ภาคีนกฟีนิกซ์)แฮร์รี่มีอารมณ์โมโหร้ายมากขึ้น ซึ่งเป็นผลจากการที่สังคมผู้วิเศษเกือบทั้งหมดเชื่อว่าเขาเป็นคนโกหกที่ต้องการเรียกร้องความสนใจ ผนวกกับการเติบโตเป็นวัยรุ่นซึ่งเป็นพัฒนาการทางอารมณ์อย่างหนึ่ง ในบางครั้ง เขาถึงกับโมโหใส่รอนและเฮอร์ไมโอนี่ ซึ่งส่วนใหญ่จะเป็นเวลาที่ทั้งสองคนนั้นทะเลาะกัน อารมณ์โกรธดังกล่าวสามารถยกตัวอย่างได้เช่น ตอนที่รอนทะเลาะกับแฮร์รี่ และแฮร์รี่ไม่ยอมคืนดีเพราะรอนไม่เชื่อว่าเขาไม่ได้หย่อนชื่อตัวเองลงไปในถ้วยอัคนี ในแฮร์รี่ พอตเตอร์กับถ้วยอัคนีเป็นต้น
แฮร์รี่มักแปลกแยกจากคนอื่นและอยู่เพียงลำพัง เขาสูญเสียพ่อแม่, พ่อทูนหัว และผู้พิทักษ์ที่แกร่งที่สุดอย่างดัมเบิลดอร์ไป ทำให้ตอนนี้เหลือเพียงรีมัส ลูปินและครอบครัววีสลีย์ที่แฮร์รี่พึ่งพาได้จริงๆ นางวีสลีย์ในมุมมองของแฮร์รี่คือบุคคลที่มีลักษณะดูแลห่วงใยและเป็นแม่ของเขา เพราะเธอปฏิบัติต่อเขาเปรียบเสมือนลูกคนหนึ่งของเธอเอง และในบางคราวแฮกริดก็จะคอยช่วยเหลือและมอบคำแนะนำให้แก่แฮร์รี่ แต่เมื่อแฮร์รี่โตขึ้น ความสัมพันธ์ระหว่างทั้งสองก็หดหายลงไปบ้าง เพราะในช่วงหลังๆแฮร์รี่กับแฮกริดไม่ค่อยได้พบกันบ่อยนัก
แฮร์รี่มีลักษณะปล่อยให้ความไว้เนื้อเชื่อใจในบุคคลใดๆ เป็นตัวตัดสินบุคคลนั้น และค่อนข้างรู้ดีว่าเขาเชื่อใจใครได้หรือไม่ได้ เช่นแฮร์รี่ไม่สู้เต็มใจที่จะเชื่อใจเซเวอรัส สเนป อาจารย์สอนวิชาปรุงยาของเขานัก แม้ว่าอาจารย์ใหญ่ของฮอกวอกส์อย่างดัมเบิลดอร์จะเชื่อมั่นและเชื่อใจสเนปก็ตาม การที่เขาได้รับการเลี้ยงดูโดยครอบครัวเดอร์สลีย์ที่คอยกดขี่ข่มเหงเขามาตลอดชีวิตก่อนที่จะรู้ว่าตัวเองเป็นพ่อมด และประสบกับชะตากรรมเลวร้ายต่างต่างนานาซึ่งสร้างความทรงจำอันเจ็บปวดฝังใจ (เห็นการเสียชีวิตของเซดริก ดิกกอรี่กับตาตนเองในถ้วยอัคนี, ซีเรียส แบล็กตกลงผ่านม่านแห่งความตายในภาคีนกฟีนิกซ์ และดัมเบิลดอร์ถูกสเนปสังหารในเจ้าชายเลือดผสม) ทำให้แฮร์รี่มีมุมมองแตกต่างจากที่คนอื่นมองเห็น ความรู้สึกเดียวดายของแฮร์รี่เพิ่มมากขึ้นเมื่อเขาได้ยินคำพยากรณ์ว่าเขาจะต้องสู้กับโวลเดอมอร์จนตายกันไปข้างหนึ่ง
แหล่งข้อมูลอื่น

Harry Potter: Quick facts from the Harry Potter lexicon
Harry Potter quotes from Mugglenet เก็บถาวร 2006-04-15 ที่ เวย์แบ็กแมชชีน
Harry Potter Bibliography: Research and Criticism
Harry Potter biography at The Harry Potter Encyclopedia เก็บถาวร 2009-04-27 ที่ เวย์แบ็กแมชชีน
Harry Potter images from The Movie on Leaky. เก็บถาวร 2008-10-04 ที่ เวย์แบ็กแมชชีน
Dan Radcliffe as Harry Potter Images on Leaky. เก็บถาวร 2008-09-12 ที่ เวย์แบ็กแมชชีน
งานโดยหรือเกี่ยวกับ แฮร์รี่ พอตเตอร์ (ตัวละคร) ในห้องสมุดต่าง ๆ ในแคตาลอกของเวิลด์แคต
Potter Story Web's เว็บแฟนไซต์ แฮร์รี่ พอตเตอร์ (Harry Potter) & สัตว์มหัศจรรย์ (Fantastic Beasts) ประเทศไทย !!
รางวัลภาพยนตร์แห่งชาติ สุพรรณหงส์ ครั้งที่ 19

| รางวัลภาพยนตร์แห่งชาติ สุพรรณหงส์ ครั้งที่ 19 |
| --- | --- |
โปสเตอร์รางวัลภาพยนตร์แห่งชาติ สุพรรณหงส์ ครั้งที่ 19
วันที่: 30 พฤษภาคม 2553
สถานที่: โรงมหรสพหลวง ศาลาเฉลิมกรุง กรุงเทพมหานคร, ประเทศไทย
เหตุการณ์สำคัญ
ภาพยนตร์ยอดเยี่ยม: รักที่รอคอย
ได้รางวัลมากที่สุด: รักที่รอคอย (4)
เข้าชิงมากที่สุด: เฉือน (14)
 ← 18  รางวัลสุพรรณหงส์  20 → 
รางวัลภาพยนตร์แห่งชาติ สุพรรณหงส์ ครั้งที่ 19 ประจำปี พ.ศ. 2552 จัดโดยสมาคมสมาพันธ์ภาพยนตร์แห่งชาติ  เมื่อวันอาทิตย์ที่ 30 พฤษภาคม พ.ศ. 2553 ณ  โรงมหรสพหลวง ศาลาเฉลิมกรุง กรุงเทพมหานคร โดยปีนี้ทางผู้จัดงานได้วางธีมไว้ในรูปแบบ "Thailand Hollywood of Asia" มีการมอบรางวัลทั้งหมด 16 รางวัล ในงานยังมีการมอบรางวัลสุพรรณหงส์เกียรติยศ ให้แก่ นายเกชา เปลี่ยนวิถี นักแสดงอาวุโส
ก้องเกียรติ โขมศิริ ผู้ชนะรางวัลผู้กำกับภาพยนตร์ยอดเยี่ยม
พิษณุ นิ่มสกุล ผู้ชนะรางวัลนักแสดงสมทบชายยอดเยี่ยม
คณะพลศึกษา มหาวิทยาลัยศรีนครินทรวิโรฒ

| --- | --- |
Faculty of Physical Education, Srinakharinwirot university

สถาปนา: 1 เมษายน พ.ศ. 2513; 54 ปีก่อน (2513-04-01) (วิทยาลัยวิชาการศึกษาพลศึกษา) 17 พฤศจิกายน พ.ศ. 2532; 35 ปีก่อน (2532-11-17) (คณะพลศึกษา)
สังกัดการศึกษา: มหาวิทยาลัยศรีนครินทรวิโรฒ
คณบดี: รองศาสตราจารย์ ดร.สนธยา สีละมาด
ที่อยู่: องครักษ์   63 หมู่ 7 ถนนรังสิต-นครนายก ตำบลองครักษ์ อำเภอองครักษ์ จังหวัดนครนายก 26120   ประสานมิตร   114 ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร 10110
สี:   สีเขียวมรกต
เว็บไซต์: pe.swu.ac.th
คณะพลศึกษา มหาวิทยาลัยศรีนครินทรวิโรฒ เป็นส่วนงานหนึ่งของมหาวิทยาลัยศรีนครินทรวิโรฒ แรกเริ่มจัดตั้งเป็น โรงเรียนพลศึกษากลาง สังกัดกระทรวงธรรมการ ในปี พ.ศ. 2462 ซึ่งคณะพลศึกษา มหาวิทยาลัยศรีนครินทรวิโรฒนั้น มีประวัติความเป็นมาที่ยาวนานกว่ามหาวิทยาลัยศรีนครินทรวิโรฒ ในอดีตมีที่ทำการอยู่ที่กรีฑาสถานแห่งชาติ (สนามศุภชลาศัย) และเคยมีฐานะเป็นวิทยาเขตหนึ่งของมหาวิทยาลัยศรีนครินทรวิโรฒ
ปรัชญาและปณิธานคณะ

สร้างคนให้เป็นคนที่มีคุณภาพ
คณะพลศึกษามีความมุ่งมั่นในการผลิตบัณฑิต ที่มีวุฒิภาวะทั้งด้านจิตใจ ร่างกาย อารมณ์ สังคม สติปัญญา ซาบซึ้งคุณธรรม และเป็นผู้นำสังคมทางวิชาชีพ
หน่วยงาน

ตามประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559[ลิงก์เสีย] นั้น ได้มีการแบ่งหน่วยงานในคณะพลศึกษาเป็น 7 หน่วยงาน ดังนี้
| ส่วนราชการ | ปรัชญา | สีประจำหน่วยงาน | หัวหน้าหน่วยงาน/ภาควิชา |
| --- | --- | --- | --- |
| สำนักงานคณบดี | มุ่งมั่นความเป็นเลิศด้านบริการ และ สนับสนุนงานวิชาการให้บรรลุเป้าหมาย | สีชมพู | (ขึ้นตรงกับคณบดี) |
| ภาควิชาพลศึกษา | สร้างเสริมกีฬา พัฒนาความรู้ เชิดชูคุณธรรม เป็นผู้นำสังคม | สีเขียว | อาจารย์ ดร.สาธิน ประจันบาน |
| ภาควิชาสุขศึกษา | สุขศึกษานำไปสู่การพัฒนาคุณภาพชีวิต | สีขาว | อาจารย์ ดร.อนันต์ มาลารัตน์ |
| ภาควิชาสันทนาการ | นันทนาการ สร้างคุณค่า พัฒนาคุณภาพชีวิตและสังคม | เหลือง | ผู้ช่วยศาสตราจารย์ ดร.สุมนรตรี นิ่มเนติพันธุ์ |
| ภาควิชาวิทยาศาสตร์การกีฬา | กีฬาพัฒนามนุษย์ | สีส้ม | อาจารย์ ดร.นุชรี เสนาคำ |
| ภาควิชาสาธารณสุขศาสตร์ |  | สีฟ้า | ผู้ช่วยศาสตราจารย์ ดร.นรุตตม์ สหนาวิน |
| ศูนย์กีฬาสิรินธร |  | สีม่วง | อาจารย์ ดร.เกริกวิทย์ พงศ์ศรี |
หลักสูตร

ปัจจุบัน หลักสูตรที่ทำการเรียนการสอนในคณะพลศึกษา ทั้งหมดมีดังนี้
| ภาควิชาพลศึกษา | ภาควิชาสุขศึกษา | ภาควิชาสันทนาการ | ภาควิชาวิทยาศาสตร์การกีฬา | ภาควิชาสาธารณสุขศาสตร์ |
| --- | --- | --- | --- | --- |
| หลักสูตรการศึกษาบัณฑิต สาขาวิชาพลศึกษา (หลักสูตร 4 ปี) | หลักสูตรการศึกษาบัณฑิต สาขาวิชาสุขศึกษา (หลักสูตร 4 ปี) | หลักสูตรศิลปศาสตรบัณฑิต สาขาวิชาผู้นำนันทนาการ (หลักสูตร 4 ปี) | หลักสูตรวิทยาศาสตรบัณฑิต สาขาวิชาวิทยาศาสตร์การกีฬาและการออกกำลังกาย (หลักสูตร 4 ปี) (หลักสูตรแรกทางด้านวิทยาศาสตร์การกีฬาและการออกกำลังกายของประเทศไทย ที่ผ่านการประเมินคุณภาพการศึกษาในระดับนานาชาติ (อาเซียน (AUN-QA)) | หลักสูตรวิทยาศาสตรบัณฑิต สาขาวิชาสาธารณสุขศาสตร์ (หลักสูตร 4 ปี) ผ่านการประเมินคุณภาพการศึกษาในระดับนานาชาติ (อาเซียน (AUN-QA)) |
หลักสูตรการศึกษาบัณฑิต (สาขาวิชาพลศึกษา-สุขศึกษา) (หลักสูตร 4 ปี ระบบเอกคู่): 

หมายเหตุ : ทุกหลักสูตรทำการเรียนการสอน ณ มศว องครักษ์
| ภาควิชาพลศึกษา | ภาควิชาสุขศึกษา | ภาควิชาสันทนาการ | ภาควิชาวิทยาศาสตร์การกีฬา |
| --- | --- | --- | --- |
| หลักสูตรการศึกษามหาบัณฑิต สาขาวิชาเอกพลศึกษา | หลักสูตรการศึกษามหาบัณฑิต สาขาวิชาสุขศึกษาและพลศึกษา | หลักสูตรวิทยาศาสตรมหาบัณฑิต สาขาวิชาการจัดการนันทนาการ | หลักสูตรวิทยาศาสตรมหาบัณฑิต สาขาวิชาวิทยาศาสตร์การกีฬาและการออกกำลังกาย |
|  |  | หลักสูตรศิลปศาสตรมหาบัณฑิต สาขาวิชาการกีฬา นันทนาการ และการท่องเที่ยว |  |

| ภาควิชาพลศึกษา | ภาควิชาสุขศึกษา | ภาควิชาสันทนาการ | ภาควิชาวิทยาศาสตร์การกีฬา |
| --- | --- | --- | --- |
| หลักสูตรการศึกษาดุษฎีบัณฑิต สาขาวิชาเอกพลศึกษา | หลักสูตรการศึกษาดุษฎีบัณฑิตสาขาวิชาสุขศึกษาและพลศึกษา | หลักสูตรปรัชญาดุษฎีบัณฑิต สาขาวิชาการกีฬา นันทนาการและการท่องเที่ยว | หลักสูตรปรัชญาดุษฎีบัณฑิต สาขาวิชาวิทยาศาสตร์การกีฬาและการออกกำลังกาย |
สถานที่ตั้ง

คณะพลศึกษา มหาวิทยาลัยศรีนครินทรวิโรฒ มีที่ทำการอยู่ สองแห่งคือ
คณะพลศึกษา องครักษ์ จังหวัดนครนายก มีอาคารเรียนและอาคารปฏิบัติการ ณ ศูนย์กีฬาสิรินธร ห้องปฏิบัติการวิทยาศาสตร์การกีฬา อาคารกีฬา 1 อาคารกีฬา 2 อาคารกีฬา 3 สนามกรีฑา สนามซอฟท์บอล สนามฟุตบอล สนามรักบี้ สนามเทนนิส สนามเปตอง สนามยิงธนู สนามวอลเลย์บอลชายหาด สนามฮอกกี้ อาคารฝึกปฏิบัติการทางน้ำ ห้องบัณฑิตศึกษา และห้องประชุม
คณะพลศึกษา ประสานมิตร กรุงเทพมหานคร ได้แก่ อาคาร 1 (โรงฝึกพลศึกษา) ห้องปฏิบัติการจุลชีววิทยาและปรสิตวิทยา ห้องปฏิบัติการปฐมพยาบาล และ ห้องปฏิบัติการคอมพิวเตอร์ ห้องออกกำลังกาย และห้องจ่ายอุปกรณ์การเรียนการสอน อาคาร 14 (อาคารอเนกประสงค์) และใช้สนามของมหาวิทยาลัยคือ สนามเทนนิส สนามฟุตบอล และสนามบาสเกตบอล
ดูเพิ่ม

เว็บไซต์คณะพลศึกษา มหาวิทยาลัยศรีนครินทรวิโรฒ (ภาษาไทย)
เขตรักษาพันธุ์สัตว์ป่ากุเลนพรหมเทพ

| เขตรักษาพันธุ์สัตว์ป่ากุเลนพรหมเทพ |
| --- | --- |
เขมร: ដែនជម្រកសត្វព្រៃគូលែនព្រហ្មទេព
ไอยูซีเอ็นประเภท 4 (เขตบริหารสิ่งแวดล้อม)
ที่ตั้งของเขตรักษาพันธุ์สัตว์ป่ากุเลนพรหมเทพ
ที่ตั้ง: จังหวัดเสียมราฐและจังหวัดพระวิหาร ประเทศกัมพูชา
พิกัด: 14°01′03″N 104°31′28″E﻿ / ﻿14.0174°N 104.5245°E﻿ / 14.0174; 104.5245
พื้นที่: 4,068.25 ตารางกิโลเมตร (1,570.76 ตารางไมล์)
จัดตั้ง: 2536
หน่วยราชการ: กระทรวงสิ่งแวดล้อม
เขตรักษาพันธุ์สัตว์ป่ากุเลนพรหมเทพ (เขมร: ដែនជម្រកសត្វព្រៃគូលែនព្រហ្មទេព) เป็นพื้นที่คุ้มครองที่ใหญ่ที่สุดแห่งหนึ่งในกัมพูชา และถูกกำหนดไว้เพื่อปกป้องกูปรีซึ่งใกล้สูญพันธุ์และอาจสูญพันธุ์ไปแล้ว ก่อตั้งขึ้นโดยพระราชกฤษฎีกาในปี พ.ศ. 2536
เขตรักษาพันธุ์สัตว์ป่ากุเลนพรหมเทพเป็นสถานที่แห่งสุดท้ายแห่งหนึ่งของโลกที่สามารถพบนกอีบิสยักษ์ ซึ่งเป็นสัตว์ใกล้สูญพันธุ์ได้ เป็นนกประจำชาติของกัมพูชาด้วย ขตรักษาพันธุ์สัตว์ป่าแห่งนี้ได้รับการสนับสนุนจากเงินบริจาคส่วนตัว รวมถึงโครงการอาสาสมัครนิเวศน์เชิงจริยธรรม
ภูมิศาสตร์

เขตรักษาพันธุ์สัตว์ป่ากุเลนพรหมเทพ ตั้งอยู่บนที่ราบทางตอนเหนือของประเทศกัมพูชา ใกล้ชายแดนประเทศไทย
เขตรักษาพันธุ์สัตว์ป่าแห่งนี้ประกอบด้วยป่าที่ราบลุ่มและป่าพรุที่ใหญ่ที่สุดในประเทศ เป็นส่วนหนึ่งของทางเดินป่าดิบแล้งบริเวณที่ราบทางตอนเหนือ
แหล่งข้อมูลอื่น

Map of protected areas in Cambodia
The Cambodia Wildlife Sanctuary
Reducing Forest Clearance through Sustainable Land Management in Kulen Promtep Wildlife Sanctuary and Preah Vihear Protected Forest, Preah Vihear (KHM/07/13)
| ด ค กพื้นที่คุ้มครองในประเทศกัมพูชา |
| --- | --- |
อุทยานแห่งชาติ:  อุทยานแห่งชาติโบตุมซาโกร์  อุทยานแห่งชาติทิวเขาบรรทัดกลาง  Hun Sen Russei Trep National Park  อุทยานแห่งชาติแกบ  อุทยานแห่งชาติคีรีรมย์  อุทยานแห่งชาติทางทะเลเกาะรง  O'Yadav National Park  อุทยานแห่งชาติพนมกุเลน  อุทยานแห่งชาติพระมุนีวงศ์  อุทยานแห่งชาติเรียม  อุทยานแห่งชาติทิวเขาบรรทัดใต้  Vensai Siempang National Park  อุทยานแห่งชาติวีรชัย 
เขตรักษาพันธุ์สัตว์ป่า:  Beng Per Wildlife Sanctuary  Chhaeb Wildlife Sanctuary  Keo Seima Wildlife Sanctuary  เขตรักษาพันธุ์สัตว์ป่ากุเลนพรหมเทพ  Lomphat Wildlife Sanctuary  Peam Krasop Wildlife Sanctuary  Phnom Aural Wildlife Sanctuary  Phnom Nam Lyr Wildlife Sanctuary  Phnom Prich Wildlife Sanctuary  เขตรักษาพันธุ์สัตว์ป่าพนมซำเก๊าะ  Phnom Thnout-Phnom Pok Wildlife Sanctuary  Preah Roka Wildlife Sanctuary  Prek Prasab Wildlife Sanctuary  Prey Lang Wildlife Sanctuary  Sambor Wildlife Sanctuary  Sanka Rokhavan Wildlife Sanctuary  Siem Pang Wildlife Sanctuary  Sre Pok Wildlife Sanctuary  Stung Sen Wildlife Sanctuary  เขตรักษาพันธุ์สัตว์ป่าตาไต 
พื้นที่คุ้มครองภูมิทัศน์ทางบก:  An Long Pring  Ang Trapeng Thmor  นครวัด  Banteay Chhmar  Boeng Lomkod  Boeng Prektub  Boeung Prek Lpov  North Tonle Sap  Phnom Krang Dey Meas  Prasat Bakan (Kampong Svay)  Preah Vihear  Roneam Daun Sam  ปราสาทสมโบร์ไพรกุก  Yak Oum-Yakara 
พื้นที่ใช้สอยที่หลากหลาย:  Boeng Chhmar Multiple Use Area  Boeng Yeak Laom Multiple Use Area  Dong Peng Multiple Use Area  Kbal Chay Multiple Use Area  Phnom Neang Kong Rey Multiple Use Area  Prek Toal Multiple Use Area  Punchearkrek Multiple Use Area  Samlaut Multiple Use Area  Sorsor Sdam Sat Tor Multiple Use Area  Stung Sen Multiple Use Area  Tonle Sap Multiple Use Area 
แหล่งมรดกทางธรรมชาติ:  Phnom Tbeng Natural Heritage Park  Phnom Yat Natural Heritage Park 
อื่น ๆ:  Boeng Tonle Chhmar  Tonlé Sap Biosphere Reserve  Stung Treng Ramsar  Koh Kae Protected Resort 
อดีตพื้นที่คุ้มครอง:  Roneam Daun Sam Wildlife Sanctuary  Snoul Wildlife Sanctuary
จาฤก กัลย์จาฤก

| จาฤก กัลย์จาฤก |
| --- | --- |

สารนิเทศภูมิหลัง
เกิด: 22 มิถุนายน พ.ศ.2496 จังหวัดพระนคร ประเทศไทย
บิดา: ประดิษฐ์ กัลย์จาฤก
มารดา: สมสุข กัลย์จาฤก
บุตร: ปิยะรัฐ กัลย์จาฤก   กัลป์ กัลย์จาฤก
อาชีพ: ผู้ผลิตสื่อบันเทิง